ആ പാട്ട് പാടിയവസാനിപ്പിച്ചപ്പോള് കൈയ്യില് ഉണ്ടായിരുന്ന രണ്ട് സ്വര്ണ വള ചിത്രച്ചേച്ചി ഞങ്ങള്ക്ക് ഊരി തന്നു, അഞ്ജു ജോസഫ് മലയാളികളുടെ മാത്രമല്ല ലോകം മുഴുവനുമുള്ള ഗാന പ്രേമികളുടെ പ്രീയ ഗായികയാണ് കെഎസ് ചിത്ര. മലയാളം, തമിഴ്, തെലുങ്ക്, കന്നഡ, ഒറിയ, ഹിന്ദി, ബംഗാളി, ആസാമീസ്, തുളു തുടങ്ങിയ വിവിധ ഭാഷകളിലായി പതിനെണ്ണായിരത്തില് അധികം പാട്ടുകള് ചലച്ചിത്രങ്ങള്ക്ക് വേണ്ടിയും ഏഴായിരത്തോളം പാട്ടുകള് അല്ലാതെയും പാടിയിട്ടുണ്ട്. മികച്ച പിന്നണി ഗായികക്കുള്ള ദേശീയ പുരസ്കാരവും വിവിധ സംസ്ഥാന സര്ക്കാരുകളുടെ പുരസ്കാരവും പല തവണ നേടിയിട്ടുണ്ട്. 2005ല് പത്മശ്രീ പുരസ്കാരവും ചിത്രയ്ക്ക് സമ്മാനിക്കപ്പെട്ടു. ചിത്രയെക്കുറിച്ച് അഞ്ജു ജോസഫ് പറഞ്ഞ കാര്യമാണ് സോഷ്യല് മീഡിയയില് വൈറലാവുന്നത്.നാലാം സീസണ് സ്റ്റാര് സിംഗറിലെ മത്സരാര്ഥിയായിരുന്നു അഞ്ജു. ഇപ്പോള് യൂട്യൂബ് കവര് സോങ്ങുകളിലൂടെയും മറ്റു വീഡിയോകളിലൂടെയും ശ്രദ്ധ നേടുകയാണ്, വാക്കുകള്, സ്റ്റാര് സിംഗര് വേദിയില് ഞാനും ശിഖയും ചിത്രച്ചേച്ചി പാടിയ ചെസ്സ് സിനിമയിലെ ചന്ദം കാളിന്ദി നാദം എന്ന പാട്ടു പാടിയിരുന്നു. പാട്ടു കഴിയുകയും ചേച്ചി ഞങ്ങളെ രണ്ടു പേരെയും കെട്ടിപ്പിടിച്ചു, കൈയ്യില് ഉണ്ടായിരുന്ന രണ്ട് സ്വര്ണ വള ഞങ്ങള്ക്ക് ഊരി തന്നു. ഇന്നും ഞാന് അത് നിധി പോലെ സൂക്ഷിക്കുന്നുണ്ട്. എനിക്ക് അതൊരു ഗ്രാമി അവാര്ഡ് തന്നെയാണ്, ഷൂട്ടിന്റെ സമയത്തു, ഞങ്ങള് പെണ്കുട്ടികള്ക്ക് കുഞ്ഞു കുഞ്ഞു സമ്മാനങ്ങള് കൊണ്ടുവരുമായിരുന്നു ചേച്ചി. ഞങ്ങളെ റൂമിലേക്ക് വിളിച്ചിട്ട് മിട്ടായി, തുണികള്, കമ്മലുകള് ഒക്കെ തന്നിരുന്നു. സ്വന്തം മക്കളെ പോലെയാണ് ഞങ്ങളെ സ്നേഹിച്ചത്